Ligurian:
# DEIZE

O Conseggio pe-o patrimònio linguistico ligure o presenta con piaxei o DEIZE, un _diçionäio elettrònico italian-zeneise_ à cua do Jean M. e ch’o peu contâ in sciâ consulensa linguistica de Fabio C., Lusciandro G., Stefano L., Claudio R., Anselmo R. e Fiorenso T.

E trascriçioin fonetiche, ch’ammian à representâ a prononçia ciù commun e scompartia da-i parlanti da lengua, en à cua do Stefano. I critëi de representaçion da prononçia en quelli enonçiæ da Stefano Lusito, _Aspetti teorici e pratici della redazione di un dizionario genovese-italiano della lingua contemporanea. Metalessicografia di una varietà romanza di koinè_, Lusciandria, Edizioni dell’Orso, §6, pp.469-493. E investigaçioin in sciô territöio en portæ avanti con l’aggiutto de Camillo A., Christian D., Mino D. e Ornella D. Semmo reconoscenti à Martin R. pe-a revixon e i preçioxi conseggi de natua didattica, e à Loenso B. pe-a contribuçion inta reçerca terminològica stòrico-artistica e de coltua materiale pe mezo de vivagne documentäie.

O diçionäio o se distingue pe unna quantitæ de caratteristiche innovative:

1. a propòsta de testi d’exempio, pe ben ben di lemmi ciù frequenti, che presentan e equivalense do lescico zeneise inte di contesti de communicaçion vexin a-a realtæ; 2. a poscibilitæ de consultaçion de tabelle de declinaçion di sostantivi e de coniugaçion di verbi, generæ da un programma informatico inandiou pe quello fin; 3. a presensa de indicaçioin esatte in sciâ prononçia de tutti i lemmi (correspondente à quella da primma çittæ da region) pe mezo da trascriçion inte l’alfabeto fonetico internaçionale (IPA) e e registraçioin audio.

Dæto e finalitæ do diçionäio, ch’o l’ammia a-o repiggio do lescico ch’o s’attreuva inta lettiatua stòrica da lengua, quest’euvia a dà a prioritæ a-e forme zeneixi ciù viaxe che no à quelle refæte in sce l’italian, ascì ben che queste de vòtte peuan ëse ciù deuviæ inta lengua parlâ. Çerti di critëi de registraçion – comme quelli ligæ a-e forme morfologiche tegnue da conto drento do travaggio – se peuan leze inte de seçioin appòxite drento de intræ do diçionäio.

## Comme addeuviâ st’euvia

O DEIZE o ponta à offrî unna rassegna o ciù exaustiva che se peu do lescico de l’italian, misso à confronto co-i seu equivalenti in zeneise.

E marche d’uso en nòtte ò abbreviaçioin ch’informan a casaña do diçionäio in sce di ambiti semantichi particolæ a-i quæ un dæto lessema o fa referensa, in sciâ seu marcatessa de registro ò in sce di atri aspeti ascì.

E marche d’uso compreise into DEIZE son quelle chì da basso.

Neologiximi. Dæto che o zeneise o l’é ancon ben ben addeuviou inta forma scrita – no solo inti testi d’uso cotidian, ma inta preusa narrativa e inti articoli pubbliçistichi ascì – s’é consciderou opportun comprende into DEIZE ascì e poule e e esprescioin sciortie inti urtimi anni (da-o 2015 in avanti pöcassæ) inte l’uso scrito de sta lengua. En pe-o ciù di termini ligæ a-e neuve tecnologie (comme intelligensa artifiçiale) ò a-i cangiamenti politichi e soçiali ch’an interessou a realtæ locale e no solo (scormatô, regazzificatô, moçion de çensua, etc.). Ste forme en stæte registræ into DEIZE pe de raxoin de completessa e de documentaçion; beseugna però preçisâ che, a-o manco pe-o momento, a seu diffuxon a l’é ancon limitâ e a tocca pe-a ciù parte a lengua scrita. No l’é stæto incangio consciderou di neologiximi i termini comme _televixon_ ò _telefonin_, ch’en consolidæ do tutto, tanto inta lengua zeneise scrita comme inte quella parlâ.

In concluxon, a marca ital. a l’indica o lescico de matrixe italianizzante, ma ben ben spantegou inte l’uso do zeneise e no sentio comme marcou respetto a-e forme «viaxe»: un exempio o l’é parcheggiâ [parkeˈdʒaː] pe parchezzâ [parkeˈzaː] ò lavata [laˈvaːta] pe lavâ [laˈvaː] , donde a differensa tra e doe forme a l’é inte l’adattamento morfològico, ò ascì scentâ [spaˈriː] pe scentâ [ʃeŋˈtaː] , donde l’italianiximo o l’à unna forma do tutte despægia respetto a-o termine zeneise «viaxo».

No se segna con sta marca ni i neologiximi formæ da l’italian ma che representan a sola forma lescicale pe denottâ un dæto referente in zeneise, comme lampadiña [laŋpaˈdiŋˑa] ò telefonin [telefuˈniŋ] . Tutti quelli italianiximi ciù ò meno presenti inte l’uso, ma visti ancon comme marcæ respetto a-e forme zeneixi viaxe (comme zio [ˈziːu] pe barba [ˈbaːrba], zia [ˈziːa] pe lalla [ˈlalˑa] ò giovedì [dʒuveˈdi] pe zeuggia [ˈzødʒˑa], tra i tanti exempi) no saian incangio compreixi into DEIZE.

## Bibliografia

E çittaçioin virgolettaæ ne vëgnan da-a monografia de S. Lusito, _Aspetti teorici e pratici della redazione di un dizionario genovese-italiano della lingua contemporanea: metalessicografia di una varietà romanza di koinè_, Lusciandria, Edizioni dell’Orso, 2025, §5.5, pp. 225-244. Quello volumme o propoñe, a-a giornâ d’ancheu, o studio metalessicografico ciù approfondio in sciâ scistemmaçion do zeneise contemporaneo; tante de conscideraçioin espòste inte quell’euvia en stæte applicæ ascì pe-o DEIZE, ben che a direçion de st’urtimo diçionäio a l’é inversa. A verifica do lescico inte l’uso scrito a l’é stæta fæta inti materiali che compoñan o _Corpus del genovese contemporaneo in prosa_, à cua de Jean Maillard e Stefano Lusito, descrito inti seu caratteri generali inte Stefano Lusito, _Aspetti teorici e pratici della redazione di un dizionario genovese-italiano della lingua contemporanea: metalessicografia di una varietà romanza di koinè_ cit., §3.4., pp. 157-173.

E. Autelli, S. Lusito, C. Konecny, F. Toso, (2018-2021), _GEPHRAS: The ABC of Genoese and Italian Phrasemes (Collocations and Idioms)_. Co-o suppòrto linguistico do A. Guasoni e e inlustraçioin do M. Merli.

English translation:
# DEIZE

The Council for Ligurian Linguistic Heritage is pleased to present DEIZE, an online Italian-Ligurian (Genoese) dictionary curated by Jean M. and with the linguistic support of Fabio C., Alessandro G., Stefano L., Claudio R., Anselmo R. and Fiorenzo T.

The phonetic transcriptions, which aim to represent the pronunciation which is most common amongst speakers of the language, are by Stefano L.. The criteria for representing pronunciation are those set out by Stefano Lusito, _Aspetti teorici e pratici della redazione di un dizionario genovese-italiano della lingua contemporanea. Metalessicografia di una varietà romanza di koinè_, Alessandria, Edizioni dell’Orso, §6, pp.469-493. Field research is conducted with the assistance of Camillo A., Christian D., Mino D. e Ornella We are grateful to Martino R. for his review and valuable advice on educational matters, and to Lorenzo B. for his contribution in researching art history and material culture terminology through documentary sources.

This dictionary stands out for a number of innovative features:

1. the provision of usage examples, for many of the most frequent lemmas, which place the Genoese equivalents in plausible communicative contexts; 2. the possibility of accessing tables relating to noun declensions and verb conjugations, generated by specially designed software; 3. the inclusion of precise pronunciation guidance for each lemma (corresponding to that of the regional capital) through transcription in the International Phonetic Alphabet (IPA) and audio recordings.

In view of the dictionary’s aims – chiefly to support the preservation of vocabulary firmly established in the historical Ligurian literature – this work prioritises authentic Genoese forms rather than those modelled after Italian, even though occasionally the latter may be more widespread in the spoken language. Specific editorial choices – e.g. those concerning the morphological forms considered in this work – can be found in the appropriate sections within the entries of this dictionary.

## How to Use This Dictionary

DEIZE is intended to provide as comprehensive a survey as possible of Italian vocabulary, set in comparison with its equivalents in Genoese.

Usage labels are notes or abbreviations that inform the dictionary user about particular semantic domains to which a given lexeme belongs, its register marking, or other relevant aspects.

The usage labels included in DEIZE are as follows.

Neologisms. Since Genoese is still widely used in written form – not only in everyday texts, but also in narrative prose and journalistic articles – it was deemed appropriate to include in DEIZE words and expressions that have appeared in recent years (roughly from 2015 onwards) in the written use of this language. These are mostly terms connected with new technologies (such as _intelligensa artifiçiale_) or with political and social changes affecting the local context and beyond (_scormatô_, _regazzificatô_, _moçion de çensua_, etc.). These forms have been included in DEIZE for reasons of completeness and documentation; it should, however, be specified that, at least for the time being, their diffusion remains limited and concerns mainly written usage. Terms such as _televixon_ or _telefonin_ are not considered neologisms, as they are fully established in both written and spoken Genoese.

Finally, the label ital. marks vocabulary of Italianising origin that is nevertheless widespread in Genoese usage and not perceived as marked in comparison with “genuine” forms: this is the case, for example, of parcheggiâ [parkeˈdʒaː] for parchezzâ [parkeˈzaː], or lavata [laˈvaːta] for lavâ [laˈvaː], where the difference between the two forms lies in morphological adaptation, or also sparî [spaˈriː] for scentâ [ʃeŋˈtaː], where the Italianism has a completely different form from the “genuine” Genoese term.

This label is not applied to neologisms formed from Italian that represent the only lexical form available in Genoese to denote a given referent, such as lampadiña [laŋpaˈdiŋˑa] or telefonin [telefuˈniŋ]. Italianisms that are more or less present in usage but still perceived as marked in comparison with genuine Genoese forms (such as zio [ˈziːu] for barba [ˈbaːrba], zia [ˈziːa] for lalla [ˈlalˑa] or giovedì [dʒuveˈdi] for zeuggia [ˈzødʒˑa], among countless examples) will not be included in DEIZE.

## Bibliography

Quoted passages are taken from the monograph by S. Lusito , _Aspetti teorici e pratici della redazione di un dizionario genovese-italiano della lingua contemporanea: metalessicografia di una varietà romanza di koinè_, Alessandria, Edizioni dell’Orso, 2025, §5.5, pp. 225-244. At present, that volume offers the most in-depth metalexicographical study on the organisation of contemporary Genoese; many of the considerations set out there have also been applied to DEIZE, despite the reverse direction that characterises this dictionary. The verification of vocabulary in written usage is understood to have been carried out in the materials comprising the _Corpus del genovese contemporaneo in prosa_, edited by Jean Maillard and Stefano Lusito, described in its general features in Stefano Lusito, _Aspetti teorici e pratici della redazione di un dizionario genovese-italiano della lingua contemporanea: metalessicografia di una varietà romanza di koinè_ cit., §3.4., pp. 157-173.

E. Autelli, S. Lusito, C. Konecny, F. Toso, (2018-2021), _GEPHRAS: The ABC of Genoese and Italian Phrasemes (Collocations and Idioms)_. With the linguistic assistance of A. Guasoni and drawings by M. Merli.